armvectores/hy_wikipedia_2023 huggingface dataset:
Զարգացող ամնեզիա

Զարգացող ամնեզիա կամ պրոգրեսիվ ամնեզիա, ամնեզիայի տեսակ է, որին բնորոշ է հիշողության աստիճանական, անվերադարձ և խորացող կորստով։ Այս խանգարումը բնորոշ է տարբեր թուլամտությունների, մասնավորապես Ալցհեյմերի հիվանդությանը, անոթային թուլամտությանը և այլն։ Այս խանգարման ոչ ախտաբանական դրսևորումներից են ծերունիների մոտ հաճախ դիտվող հիշողության առանձնահատկությունները՝ անցյալը լավ են հիշում, ավելի գունեղ, իսկ ներկան՝ վատ ու մռայլ։ Հիշողության կորուստն ընթանում է ըստ «Ռիբոյի օրինաչափության»։ Ֆրանսիացի գիտնական Ռիբոն հաստատել է, որ սկզբնական շրջանում թուլամտությամբ տառապող մարդկանց հիշողությունը թուլանում է կյանքի վերջին շրջանի դեպքերի հանդեպ։ Ավելի վաղ շրջանի փորձը մոռացվում է ավելի ուշ։
Պրոգրեսիվ ամնեզիան ընթանում է փուլերով։ Առաջին ախտանիշներից է մոռացկոտությունը՝ անէքվորիայի նշաններով։ Հետագայում ի հայտ է գալիս ֆիքսացիոն հիպոմնեզիա, որը միտված է աստիճանական աճի։ Սրա արդյունքում հիշողությունից սկսում են վրիպել ավելի շատ ընթացիկ փաստեր և իրադարձություններ։ Այնուհետև գործընթացը աստիճանաբար տարածվում է նաև անցյալի հիշողությունների վրա, սկզբում ընդգրկելով վերջին շրջանի իրադարձությունները, հետո՝ ավելի ու ավելի վաղ ժամանակահատվածներ։ Առաջին հերթին՝ հիվանդները մոռանում են «ժամանակը», իսկ հետո բովանդակությունը։ Հիշողությունից ամենավերջում ջնջվում է այն, ինչ ձեռք է բերվել կյանքի վաղ շրջանում, ամրացել է և ավտոմատիզացվել։ Կարող է ձևավորվել փաստերի և իրադարձությունների խորը ամնեզիա, սակայն պահպանվել աֆեկտիվ կամ հուզական հիշողությունը։ Աստիճանաբար հիշողությունից ջնջվում է նաև «հուզականը» և մնում է «պարզագույն հմտությունների հիշողությունը», որի խանգարումները արտահայտվում են ապրաքսիայի ձևով։


== Պրոգրեսիվ ամնեզիայի պատճառները ==
Պրոգրեսիվ ամնեզիան դիտվում է հիմնականում 

գլխուղեղի օրգանական ախտահարումների ժամանակ, որոնք ընթանում են թուլամտությամբ, անձի օրգանական խանգարումներով, հետէնցեֆալիկ և հետկոմային համախտանիշներով
գիտակցության մթնշաղային խանգարումների ժամանակ
ծանր տենդերի և երազանման խանգարումների ժամանակ


== Հղումներ ==
Յարոսլավա Մագուչիխ

Յարոսլավա Ալեքսեևնա Մագուչիխ (ուկր․՝ Ярослава Олексіївна Магучіх, սեպտեմբերի 19, 2001(2001-09-19), Դնեպր, Ուկրաինա), ուկրաինացի բարձրացատկորդուհի։ 2018 թվականի Երիտասարդական օլիմպիական խաղերի, Աշխարհի ու Եվրոպայի Մ18 առաջնության ոսկե մեդալակիր է։ 2019 թվականի աշխարհի երիտասարդկան առաջնության նա դարձել է արծաթե մեդալակիր և սահմանել նոր ռեկորդ Աշխարհի երիտասարդական առաջնության պատմության մեջ։


== Կարիերա ==
Յարոսլավան սկսել է իր կարիերան 13 տարեկան հասակում։ 15 տարեկան հասակում նա դարձել է Նայրոբիում կայացած թեթև աթլետիկայի աշխարհի երիտասարդական առաջնության չեմպիոն։ Մի քանի շաբաթ անց նա դարձավ 2017 թվականի ամառային օլիմպիական փառատոնի ոսկե մեդալակիր։
2018 թվականին 1.94 մետր արդյունքով Մագուչիխը հռչակվեց Եվրոպայի Մ18 առաջնության չեմպիոն՝ 10 սանտիմետրով առաչ անցնելով փոխչեմպիոնից, և սահմանեց նոր ռեկորդ։ Հոկտեմբեր ամսին նա ճանաչվել է Բուենոս Այրեսում կայացած Երիտասարդական խաղերի չեմպիոն։ Օլիմպիական հաջողությունից մեկ ամիս անց նա բարելավեց իր մինչ այդ ունեցած լավագույն արդյունքը։
2019 թվականին Յարոսլավան դարձել է Դոհայում կայացած «Դայմոնդ Լիգա»-ի չեմպիոն։ Այսպիսով նա դարձել է պատմության մեջ ամենաերիտասարդ մարզիկը, որը ճանաչվել է «Դայմոնդ Լիգա»-ի չեմպիոն (17 տարեկան, 226 օրական)։ Սեպտեմբերին Դոհա քաղաքում Յարոսլավան մասնակցել է Աշխարհի երիտասարդական առաջնությանը և 2.04 մետր արդյունքով հռչակվել է փոխչեմպիոն։


== Ձեռքբերումներ ==


== Ծանոթագրություններ ==


== Արտաքին հղումներ ==
Յարոսլավա Մագուչիխ - անձնական էջը IAAF-ում(անգլ.)
Յարոսլավա Մագուչիխի էջը european-athletics.org կայքում
Ամանդ օնորաբլ

Ամանդ օնորաբլ (ֆր.՝ amande honorable. տառացիորեն՝ պատվավոր տույժ), նախահեղափոխական Ֆրանսիայի հին իրավակարգի օրենսդրության մեջ՝ դատապարտմանը հաջորդող պատժատեսակ (մեծ մասամբ՝ արտաքսում եկեղեցուց). պատժվածի պատվի վերականգնման մասին հրապարակավ հայտարարելու ստորացուցիչ  արարողություն, սեփական սխալի կամ մեղքի հրապարակային ընդունում։ Իբրև հասարակական դատափետման եղանակ՝ այս պատժամիջոցը ավելի մեղմ էր, քան անարգանքի սյունին գամելը, մտրակահարությունը, աքսորը կամ թիարաններում հարկադրաբար տաժանակիր աշխատանք կատարելը։ Ցարական Ռուսաստանում կիրառություն գտած «համաժողովրդական քավության» նմանակն էր։


== 13-րդ դարի օրինակներ ==

Թուլուզի կոմս Ռայմոնդ Վեցերորդն ու վերջինիս վասալները, խախտելով ընդունված կարգը, հասարակական որոշ պաշտոնների կարգել էին հրեաների։ Այդ և համանման այլ զանցանքների համար Թուլուզի կոմսն ու նրա տասներկու գլխավոր վասալները ստիպված էին Սեն-Ժիլի խորհրդում կրել «ամանդ օնորաբլ». նրանց հարկադրեցին ստորացուցիչ պայմաններում երդվել, որ հրեաներին այլևս երբեք չեն նշանակի ո՛չ հասարակական և ո՛չ էլ մասնավոր որևէ պաշտնի։
Թուլուզցի հաջորդ կոմսին՝ Ռայմոնդ Յոթերորդին, ստիպեցին 1229 թվականի սուրբ չորեքշաբթի օրը Փարիզի Աստվածամոր տաճարում Լյուդովիկոս Իններորդ թագավորի և Ֆրանսիայում պապական նվիրակ (լեգատ), կարդինալ Ռոմանո Բոնավենտուրայի ներկայությամբ ստորացուցիչ  պայմաններում ապաշխարության, մեղքերի քավության ծես կատարել։


== Ծանոթագրություններ ==
Լա-Պորտ շրջան (Ինդիանա)

Լա-Պորտ շրջան (անգլ.՝ LaPorte County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.588 կմ² է, բնակչությունը՝ 266.931 մարդ (2010 թ. տվյալներով)։ Շրջկենտրոնն է Լա-Փորտ բնակավայրը։ Կազմավորվել է 1832 թ.։
Գուբախայի շրջան

Գուբախայի շրջան (ռուս.՝ Губахинский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1923 թվականին։ Վարչական կենտրոնը՝ Գուբախա։


== Աշխարհագրություն ==
Շրջանի տարածքի մակերեսը կազմում է 1009,5 կմ²։


== Բնակչություն ==
2007 թվականի մարդահամարի արդյունքներով շրջանում բնակվում էր 40800 մարդ։ Բնակչության խտությունը կազմում էր 40,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արյունով ապուր

Արյունով ապուր, ցանկացած ապուր, որի հիմնական բաղադրիչներից է մեկ կամ մի քանի կենդանիների արյունը։ Ապուրի այդ տեսակը մեծ տարածում ունի տարբեր երկրներում։ Արյունով ապուրի պատրաստման համար սովորաբար օգտագործում են խոզի կամ տնային թռչունների արյունը։


== Արյունով ապուրների օրինակներ ==
Բադի արյունով և վերմիշելով ապուր, ավանդական նանկինյան համադամ
Գոդիյա, սլովենական ավանդական ապուր` խոզի արյունից
Դինուգուան, ֆիլիպինյան ապուր, որը պատրաստում են խոզի արյունից և փորոտիքից կամ մսից
Հավի և բադի արյունով ապուր, Շանհայում տարածված արնապուր
Հեջանգուկ, կորեական ապուր, որը պատրաստում են տավարի արգանակի մեջ ավելացնելով եզան մակարդված արյուն և բանջարեղեն. հայտնի է որպես խումհարության դեղ
Մյուկյուրոկկա, Ֆինլանդիայի կենտրոնական շրջաններում տարածված ուտեստ
Յաուարլուկրու, Էկվադորի բարձրալեռնային մարզերում տարածված ուտեստ, որը պատրաստում են գառան արյունով և մորթի մնացորդներով
Յուկա, Լիտվայի Ձուկիա մարզում տարածված ապուր` սագի, բադի կամ հավի արյունից
Շվարցզաուեր, արյունով գերմանական ապուր` տարբեր համեմունքներով և քացախով
Չերնինա, լեհական ապուր, որը պատրաստում են բադի, սագի կամ խոզի արյունից և արգանակից
Չորնայա պոլիվկա, բելառուսական ապուր, որը պատրաստում են բադի, սագի կամ խոզի արյունից և արգանակից
Պրդելաչկա, Չեխիայում խոզի մորթի սեզոնին ավանդաբար պատրաստվող ապուր խոզի արյունից
Սակսանգ, Ինդոնեզիայում բնակվող բատակների կծու ճաշատեսակ, որը պատրաստում են արյան և կոկոսի կաթի մեջ եփելով խոզի կամ շան միսը` համեմունքներով
Սև ապուր կամ սպարտական ապուր, Հին Հունաստանում խոզի արյունից պատրաստվող ապուր
Սվարտսոպա, Շվեդիայի Սկոնե մարզում տարածված ապուր սագի կամ խոզի արյունից
Տյետ կան, բադի արյունով վիետնամական ապուր
Ֆրիտադա, Հյուսիսային Մեքսիկային և հատկապես` Մոնտեռեյին հատուկ ճաշատեսակ, որը պատրաստվում է խորոված այծից և դրա` մորթի ընթացքում հավաքված արյունից


== Ծանոթագրություններ ==
Բաղաց ձոր

Բաղաց, ձոր Սյունիքում։ Այսպես է անվանվում վիպասան Ս. Խանզադյանը «Մխիթար Սպարապետում» Սյունիքի Բաղք քաղաքի ձորերից մեկը։


== Ծանոթագրություններ ==
Մահացելիության տեսակներ

Երկրի վրա կյանքի առաջացումից սկսած տեսակների քանակը աստիճանաբար աճել է։ Սակայն այդ աճը հավասար չի եղել։ Այն ուղեկցվել է առաջացման բարձր տեմպեր ունեցող շրջաններով, որոնց փոխարինելու են եկել աճի դանդաղ տեմպերով շրջանները և այդ ընթացքում 5 անգամ տեղի է ունեցել զանգվածային մահացություն։ Ամենզանգվածային մահացությունը գրանցվել է Պերմի դարաշրջանի վերջում՝ 250 մլն տարի առաջ, երբ ոչնչացան ծովային կենդանիների բոլոր տեսակների մոտ 77-96%-ը։
Շատ հավանական է, որ տեղի է ունեցել ինչ որ զանգվածային փոփոխություն, օրինակ, հրաբուխի ակտիվացում կամ էլ աստերոիդի հետ բախում, որը առաջ է բերել կլիմայի փոփոխություն, և շատ տեսակներ չեն  կարողացել ապրել այդպիսի պայմաններում և ոչնչացել են։ Էվոլյուցիային անհրաժեշտ է եղել մոտ 50մլն տարի Պերմի շրջանում կորցրած կենսաբազմազանությունը վերականգնելու համար։ Տեսակների ոչնչացումը տեղի է ունենում նաև առանց այդպիսի ուժգին կործանարար փոփոխությունների։ Մի տեսակը կարող է դուրս մղվել այլ տեսակի կամ էլ գիշատիչների կողմից։
Տեսակները շրջակա միջավայրի կամ էլ գենային փոփոխությունների պատճառով կարող է ոչ թե մահանալ, այլ էվոլյուցիայի ընթացքում վերածվել մի ուրիշ տեսակի։ Տեսակաոչնչացումը նույնքան բնական գործընթաց է, որքան որ տեսակաառաջացումը, այդ պատճառով ներկա պահի ուսումնասիրությունները կապված են այդ պրոցեսների արագացման հետ։ Տեսակաառաջացումը հիմնականում դանդաղ պրոցես է, որը ընթանում է նոր մուտացիաների առաջացման և ալելային փոփոխությունների եղանակով մի քանի հազար, եթե ոչ միլիոն տարիների ընթացքում։ Մինչև այն ժամանակը, քանի դեռ տեսակաառաջացման արագությունը հավասար կլինի կամ կգերազանցի տեսակաոչնչացմանը, կենսաբազմազանությունը կմնա նույն մակարդակին կամ էլ կաճի։ Անցած երկրաբանական շրջաններում այդ պրոցեսները այդպես էլ ընթացել են, սակայն այժմյան արագությունը 100-1000 անգամ գերազանցում է անցած դարաշրջանների արագությունը։ Այժմյան ժամանակակից մահացիությունը, որը երբեմն անվանում են 6-րդ զանգվածային մահացում, հիմնված է հիմնականում մարդու գործունեության վրա։ Այս ոչնչացումը կրում է անկանխելի, յուրահատուկ և անվերադարձ բնույթ։
Սոլնիշկովո

Սոլնիշկովո (ռուս.՝ Солнышково), գյուղ Ռուսաստանի Մոսկվայի մարզի Չեխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էյբար

Դոն Բենիտո (իսպ.՝ Éibar), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Բահո Դևա շրջանում։ Տարածքը 24,78կմ² է։ Բնակչությունը 27404 մարդ (2007 թվականի տվյալներով)։ Քաղաքը պրովինցիայի վարչական շրջանից հեռու է 50 կմ։


== Պատմություն ==
Քաղաքը կազմավորվել է 1346 թվականին


== Բնակչություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Web del ayuntamiento de Éibar.
Enlaces sobre Éibar.
EUITI-IITUE (EHU-UPV)
Egoibarra, comisión para preserval el patrimonio de Eibar, Ayuntamiento de Éibar.
Topónomica de Éibar y Elgueta de Juan San Martín
Museo de la Industria Armera, Historia del Arte y Oficio Armero de Éibar.
Comunidad de internautas eibarreses
Fotografías de Éibar Archived 2008-05-22 at the Wayback Machine.
La Página de Éibar — Lasonet
Official website
eibar.org
Eibar´s pages
EIBAR in the Bernardo Estornés Lasa - Auñamendi Encyclopedia (Euskomedia Fundazioa)
Կոլոտովշչինա (գյուղ, Վելիժսկի շրջան)

Անվան այլ կիրառումների համար տե՛ս՝ ԿոլոտովշչինաԿոլոտովշչինա (ռուս.՝ Колотовщина), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնի Կուստ (գյուղ, Ելեցկի շրջան)

Անվան այլ կիրառումների համար տե՛ս՝ Կրասնի ԿուստԿրասնի Կուստ (ռուս.՝ Красный Куст), գյուղ Ռուսաստանի Լիպեցկի մարզի Ելեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտոր

Մոնտոր (ֆր.՝ Montord), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03188։


== Բնակչություն ==
Համայնքի բնակչությունը 2008 թվականին կազմում էր 250 մարդ։


== Տնտեսություն ==
Տնտեսության հիմքը կազմում է գինեգործությունը։ 1992 թվականից այստեղ ամեն տարի կատարվում է գինու փառատոն և քայլերթ։
2007 թվականի տվյալներով 135 աշխատունակ տարիքի մարդկանցից (15-64 տարեկան) 100-ը տնտեսապես ակտիվ էին, 35-ը անգործունակ (ակտիվության ցուցանիշը 74,1 %, 1999 թվականին եղել է՝ 70,5 %)։ 100 աշխատունակ բնակիչներից 92-ը աշխատում էին (47 տղամարդ և 45 կին), անաշխատանք էին 8-ը (5 տղամարդ և 3 կին)։ 35 անգործունակ մարդկանցից 14-ը աշակերտներ կամ ուսանողներ են, 13-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնտոր» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-14 
«Մոնտոր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ջրային հիմնահարցերի և հիդրոտեխնիկայի ինստիտուտ

Ի․ Վ․ Եղիազարովի անվան ջրային հիմնահարցերի հիդրոտեխնիկայի ինստիտուտ, գիտական ինստիտուտ Հայաստանում։
Ստեղծվել է 1963 թվականին՝ ՀԽՍՀ ԳԱ Ջրային հիմնահարցերի (1943) և ՀԽՍՀ ջրային տնտեսության նախարարության հիդրոտեխնիկայի և մելիորացիայի (1948) ԳՀԻ-ների միավորմամբ։


== Հիմնական խնդիրներ ==
Հիմնական խնդիրներն են ջրատնտեսական համակարգերի, ջրային պաշարների համալիր օգտագործման ու պահպանման կառավարումը, հիդրոտեխնիկական կառուցվածքների նոր շինվածքների մշակումն ու հիդրավլիկական մոդելային հետազոտությունները, հիդրոտեխնիկական կառուցվածքների անվտանգության ապահովումը, ջրային պաշարների մոնիտորինգի, ջրի որակի չափորոշիչների, ջրատեխնիկական կառույցների, ոռոգման, ջրամատակարարման և ջրահեռացման համակարգերի շինարարության և վերակառուցման նախագծերի, ջրային ոլորտում տնտեսական և իրավական հարցերի, էներգախնայող ոչ մեծ ջրաագրեգատների մշակումները, ջրային տնտեսական համակարգում նոր տեխնիկայի ներդրումը։
Ինստիտուտում կատարվել են ջրատեխնիկական հանգույցների և առանձին կառույցների մոդելային հետազոտություններ։ Մշակվել են Սևանա լճի բնապահպանական ջրատնտեսական հիմնահարցի, լճի հնարավոր բարձր մակարդակի պահպանման սխեմայի գիտական հիմունքները։


== Տես նաև ==
Սևանա լճի պահպանություն
Մեր կողքին

«Մեր կողքին» (ռուս.՝ «Рядом с нами»), խորհրդային սև-սպիտակ ֆիլմ, որը նկարահանել է  ռեժիսոր Ադոլֆ Բերգունկերը «Լենֆիլմ» կինոստուդիայում 1957 թվականին։
Ֆիլմի պրեմիերան ԽՍՀՄ-ում տեղի է ունեցել 1958 թվականի հունվարի 6-ին։


== Սյուժե ==
Մոսկվայի ինստիտուտներն ավարտելուց հետո Անդրեյը և Նիկոլայը մեկնում են աշխատելու Ալթայում։ Նրանք աշխատանքի են ընդունվում տեղական գործարանում։ Նիկոլայը դառնում է ինժեներ, Անդրեյ՝ թղթակից ևւ գործարանային բազմատիրաժ թերթի խմբագիր։ Այս թերթում նա պետք է հոդված գրի գործարանի ողջ կոլեկտիվի մասին։
Նախաձեռնող Նիկոլայը շուտով սկսում է նկատել, որ ամեն ինչ չէ, որ արտադրությունում լավ վիճակում է։ Աշխատանքի առաջամարտիկ Յաշա Միլովիդովը, որից բոլորը պետք է օրինակ վերցնեն, ստուգման ժամանակ իրեն ցուցաբերում է որպես բավականին սովորական աշխատող։ Նրա համար արհեստականորեն պայմաններ են ստեղծում, որ նա կարողանա գերակատարել պլանը։ Նրա փառքի առասպելը ստեղծել է բազմատիրաժ թերթի խմբագիր Չումովը։ Բացի այդ, Միլովիդովը լքել է իրենից երեխայի սպասող բանվորուհի Անտոնինային։ Ընկերները որոշում են մերկացնել հորինված հերոսին։


== Դերերում ==
Լեոնիդ Բիկով – Նիկոլայ
Ինոկենտի Սմոկտունովսկի – Անդրեյ 
Կլարա Լուչկո – Անտոնինա 
Գեորգի Յումատով – Յաշա Միլովիդով 
Նիկոլայ Ռիբնիկով – Չումով
Օլեգ Եֆրեմով – քարտուղար 
Նինա Դորոշինա – Լյուբա Զվոնարյովա 
Լյուդմիլա Շագալովա – Նինա 
Բորիս Չիրկով – Ստոլետով
Պյոտր Լոբանով – Սյուրտուկով 
Մուզա Կրեպկոգորսկայա – Վալյա Նազարենկո 
Յուրի Սոլովյով – Վոլոդյա Նազարենկո 
Մարգարիտա Ա. Չերեպանովա – Օլյա 
Բորիս Առաքելով – խառատ Յուրա


=== Էպիզոդներում ===
Անատոլի Աբրամով – աշխղեկ Մոկեև
Վիկտոր Բրից – տղա կոմերիտմիության շրջկոմում
Վերա Լիպստոկ – Վերա
Ռիմա Մարկովա – բազմազավակ մայր (նորամուտը կինոյում)
Միխայիլ Մեդվեդև – ուղեկից գնացքում
Վալենտինա Սավելևա – մատուցողուհի
Վալերի Սեբեկին – երիտասարդ խառատ, պատրաստվում է ընդունել կոմերիտմիություն
Վլադիսլավ Ստրժելչիկ – արտադրամասի պետ
Զինաիդա Շարկո – հեռագրիչ
Ելիզավետա Ուվարովա – քույր (լուսագրերում նշված չէ)
Լեոնիդ Խարիտոնով – աշխատանքից ազատված բանվոր (լուսագրերում նշված չէ)


== Նկարահանող խումբ ==
Սցենարի հեղինակներ՝ Ելենա Կատերլի, Իզրայիլ Մետտեր
Բեմադրող ռեժիսոր՝ Ադոլֆ Բերգունկեր
Օպերատոր՝ Սեմյոն Իվանով
Նկարիչ՝ Վիկտոր Սավոստին
Ռեժիսոր՝ Վ. Տերենտև
Կոմպոզիտոր՝ Օրեստ Եվլախով
Հնչյունային օպերատոր՝ Բորիս Անտոնով
Մոնտաժող՝ Ալեքսանդրա Բորովսկայա
Ֆիլմի տնօրեն՝ Մովսես Գենդենշտեյն


== Ծանոթագրություններ ==


== Արտաքին հղումներ ==
««Рядом с нами»»։ Государственный регистр фильмов։ Министерство Культуры Российской Федерации։ Արխիվացված է օրիգինալից 2013-02-27-ին։ Վերցված է 2013-02-18  
«Рядом с нами» на сайте «Энциклопедия отечественного кино»
Рядом с нами. Сценарий.
Петр Багров «Рядом с нами»: фильм из контекста // «Киноведческие записки» №77, 2006
Լեա Գոթլիբ

Լեա Գոթլիբ  (անգլ.՝ Lea Gottlieb, սեպտեմբերի 17, 1918(1918-09-17), Sajószentpéter, Kazincbarcika District, Բորշոդ-Աբաույ-Զեմպլեն, Հունգարիա - նոյեմբերի 17, 2012(2012-11-17), Թել Ավիվ, Իսրայել), իսրայելցի հագուստի դիզայներ, մոդելավորող, Gottex ընկերության հիմնադիր։


== Կենսագրություն ==
Լեա Լենկե Ռոթը (անգլ.՝ Lea Lenke Roth) ծնվել է հրեական աղքատ ընտանիքում՝ Հունգարիայում՝ Շայոսենթպետերում, 1918 թվականին։ Նա չի կարողացել ստանալ քիմիկոսի կրթություն Բուդապեշտում ծագմամբ հրեա ուսանողների թվի սամանափակման պատճառով և նախապատերազմական տարիներին որպես հաշվապահ աշխատել է անջրանցիկ վերարկուների գործարանում, որը պատկանում էր նրա ամուսնու՝ Արմին Գոթլիբի ընտանիքին ։ Հունգարիայի գերմանական օկուպացիայի տարիներին նրա ամուսինը հայտնվել է աշխատանքային ճամբարում, իսկ Լեան երեխաների հետ թաքնվել է Շայոսենթպետերում և Բուդապեշտում։


== Կարիերա ==

Պատերզմից հետո ընտանիքը վերամիավորվել է և մինչև 1949 թվականին Իսրայել՝ Հայֆա, արտագաղթելը  ամուսինները շարունակել են զբաղվել հագուստի արտադրությամբ Չեխոսլովակիայում։ Նոր երկրում նրանք սկսել են զրոյից․ փոխառված գումարով բացել են անջրանցիկ վերարկուների արտադրություն, բայց տաք կլիմայի պայմաններում արտադրանքը մեծ պահանջարկ չի ունեցել։
1956 թվականին նրանք ներդրել են վերջին փողերը Gottex լողափային և լողազգեստային ապրանքանիշի թողարկման համար, որը բերել է նրանց մեծ հաջողություն և ճանաչում։
Gottex ապրանքանիշի ներքո արտադրվել են լողազգեստներ, ինչպես նաև սեղմիրաններ, տաբատներ, տունիկաներ, կիսատաբատներ, հագուստի այլ պարագաներ, որոնք լրացնում էին լողազգեստների գիծը։ Լեայի խոսքերով՝ նրա կերպարները ներշնչել են ծաղիկները, արևը և իսրայելի բնական գույները՝ կապույտ ծովը, ոսկե ավազը, կապույտ Գալիլեայի ծովը, քարերի վարդագույն երանգը։
1984 թվականին Gottex-ի հասույթը հասել է 40 միլիոն դոլարի, ինչը ընկերությանը ապահովել է իսրայելական լողազգեստների շուկայի ավելի քան 60%-ը և այն դարձրել է ԱՄՆ-ում նորաձև լողազգեստների խոշորագույն արտահանող։ Gottex-ի լողազգեստները կրել են արքայադուստր Դիանան, Էլիզաբեթ Թելյորը, Նենսի Քիսինջերը և այլ հայտնիներ։ 1991 թվականի Gottex-ի բիզնեսի գրեթե կեսը բաժին է ընկել Միացյալ Նահանգն>երին։
1997 թվականին Gottex-ը գնել է Լև Լևաևը։ Մեկ տարի անց Գոթլիբը հեռացել է ընկերությունից, համաձայնագրի ժամանակը լրանալուց հետո 85 տարեկան հասակում հիմնադրել է լողազգեստների նոր ապրանքանիշ, որը կրում էր նրա անունը։
Լեա Գոթլիբը մահացել է իր տանը՝ Թել Ավիվում, 2012 թվականի նոյեմբերի 12-ին 94 տարեկան հասակում։


== Ծանոթագրություններ ==
Ռաբակյուլա

Ռաբակյուլա (էստ․՝ Rabaküla), գյուղ Էստոնիայի Պյարնումաա նահանգի Սուռյու շրջանում։
2011 թվականի տվյալներով գյուղում բնակվում էր 96 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էնդր (դեպարտամենտ)

Էնդր (ֆրանսերեն՝ Indre), դեպարտամենտ Ֆրանսիայի կենտրոնում։ 

Էնդր դեպարտամենտի կարգային թիվն է՝ 36։


== Պատմություն ==
Էնդրը Ֆրանսիական հեղափոխության ժամանակ 1790 թ. մարտի 4-ին ստեղծված առաջին դեպարտամենտներից մեկն է։ Բնակչությունը 231.1 հազար մարդ է։


== Աշխարհագրական տվյալներ ==
Դեպարտամենտն իր անունն ստացել է Էնդր գետից։ Գտնվում է Կենտրոն երկրամասում։ Սահմանակից է Էնդր և Լուար, Լուար և Շեր, Շեր, Կրյոզ, Վյեն և Վերին Վյեն դեպարտամենտներին

Տարածքը 6 791 քառ.կմ է, ունի 293 համայնք։


== Տեսարժան վայրեր ==


== Արտաքին հղումներ ==
Պաշտոնական կայք
Սամուալաք

Սամուալաք, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռայատվարի

Ռայատվարի (արաբ․՝ ռաիյյա — բառացի՝ հոտ, հոգևոր հոտ, հնդկական լեզուներում օգտագործվում է «հարկատու գյուղացի» նշանակությամբ), հողահարկային համակարգ Հնդկաստանում։ Մտցրել են անգլիական գաղութարարները 19–րդ դարի առաջին կեսին, Հնդկաստանի որոշ շրջաններում։ Ռայատվարիի ժամանակ հողի գերագույն սեփականատերը պետությունն էր, իսկ հողատիրության իրավունք, ի տարբերություն զամինդարիի շրջանների, տրվում էր համայնքների լիիրավ անդամներին՝ գյուղացիներին և մանր ֆեոդալներին անժամկետ վարձակալությամբ։ Զամինդարիի վերացումից հետո (1950-ական թվականներին) ռայատվարիի համակարգը տարածվել է ամբողջ Հնդկաստանում։
Կրեսի սյուր Սեր (կանտոն)

Անվան այլ կիրառումների համար տե՛ս՝ Կրեսի սյուր Սեր (այլ կիրառումներ)Կրեսի սյուր Սեր (ֆր.՝ Crécy-sur-Serre), Ֆրանսիայի կանտոն, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 8200 մարդ էր։Կանտոնի համարը 213 է։ Կրեսի սյուր Սեր կանտոնում կա 19 կոմունա, որոնցից ամենամեծը Կրեսի սյուր Սեր կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բորոկ (գյուղ, Կատինսկոե գյուղական բնակավայր)

Անվան այլ կիրառումների համար տե՛ս՝ ԲորոկԲորոկ (ռուս.՝ Борок), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցոկոլ

Ցոկոլ (իտալերեն Zoccolo)։


== Մանրամասներ ==
1․ Ցոկոլ շինարարության մեջ, շենքի կամ կառույցի արտաքին պատի ներքևի մասը, որը նստած է անմիջապես հիմքի վրա։ Ցոկոլի արտաքին (վերգետնյա) մակերևույթները պատրաստում են երկարակյաց շինանյութերից։ Ինդուստրիալ շինարարության դեպքում ցոկոլ պատրաստում են խոշոր բետոնե բլոկներից կամ երկաթբետոնե պանելներից։
2․ Ցոկոլ լուսատեխնիկայում, էլեկտրական լամպի մաս, որը ծառայում է լամպը կոթառի մեշ տեղագրելու և էլեկտրական ցանցի հետ նրա կոնտակտն ապահովելու համար։ Շիկացման լամպերի համար կան պարուրակային, բույթավոր, գլանաձև սևեռող և այլ, իսկ լյումինեսցենտային լամպերի համար՝ երկցցիկ, առանց ցցիկների ցոկոլներ։
Բազմամարտ

Բազմամարտ, ֆիզիկական վարժությունների որոշակի համալիրից կազմված տարբեր մարզաձևերի ընդհանուր անվանումը։ Ըստ բնույթի բաժանվում է երկու խմբի՝ միատեսակ մարզաձևերից կազմված բազմամարտ (մարմնամարզական, թեթև աթլետիկական, չմշկասահքային, լեռնային և այլն) և տարբեր մարզաձևերից կազմված բազմամարտ (ժամանակակից հնգամարտ, ձմեռային ժամանակակից երկամարտ, ծովային եռամարտ և այլն)։ Ամենամասսայական ձև է ՊԱՊ-ի համալիրը։ Բազմամարտի առանձին ձևերի անվանումը, որպես կանոն, որոշվում է նրա մեջ մտնող մարզաձևերի թվով (եռամարտ, հնգամարտ, տասնամարտ)։ Տարածված են նաև բազմամարտի ռազմասպորտային և ծովային մարզաձևերը։
Տիսի (գյուղ, Ցումադինսկի շրջան)

Անվան այլ կիրառումների համար տե՛ս՝ Տիսի (այլ կիրառումներ)Տիսի (ռուս.՝ Тисси), գյուղ Ռուսաստանի Դաղստան հանրապետության Ցումադինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կլինի (գյուղ, Պերեսլավսկի շրջան)

Անվան այլ կիրառումների համար տե՛ս՝ ԿլինիԿլինի (ռուս.՝ Клины), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լորուտի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Լորուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 29 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չարամիտներին

«Չարամիտներին», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի մայիսի 20-ին։ Տ․ Փիրումյանն իր հուշերում ներկայացրել է, որ Թումանյանն այս ոտանավորը գրել է «Թիֆլիսի Մթածմինդա սարից դիտելով քաղաքը»։
Ինքնագիրը չի պահպանվել։
«Չարամիտներին» բանաստեղծությունն առաջին անգամ տպագրվել է 1890 թվականին Մոսկվայում լույս տեսած Հովհաննես Թումանյանի բանաստեղծությունների I հատորում։ Այնուհետև 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության I հատորում։
Բանաստեղծությունն արտատպվել է Մոսկվայում 1890 թվականին լույս տեսած Հովհաննես Թումանյանի բանստեղծությունների I հատորից։


== Ծանոթագրություններ ==
Բելայա Բալկա (այլ կիրառումներ)

Բելայա Բալկա, կարող է վերաբերել՝

Բելայա Բալկա - գյուղ Ռուսաստանի Դաշնության Ռոստովի մարզի Չերտկովսկի շրջանում
Բելայա Բալկա - գյուղ Ռուսաստանի Դաշնության Ռոստովի մարզի Չերտկովսկի շրջանում
Ռիչարդ Թոմսոն

Ռիչարդ Թոմսոն (անգլ.՝ Richard Thomson, առավել հայտնի է Թոմսոն անգլ.՝ Tompson անունով, 1569, Անտվերպեն- 1613), ծագումով հոլանդացի, անգլիացի աստվածաբան և թարգմանիչ։ Նա եղել է Քեմբրիջի Քլեյ Հոլ քոլեջի, Վալերիուս Մարցիալիսի (անգլ.՝ Marcus  Martialis) էպիգրամների թարգմանիչը։ Անգլիայի թագավոր Հակոբ Ա-ի կողմից մեղադրվել է Աստվածաշնչի  «Հակոբ թագավորի առաջին 12 գրքեր»-ի թարգմանության համար։ Նա հայտնի էր նաև իր վարդապետական հավատքի շնորհիվ։


== Կենսագրություն ==
Ռիչարդ Թոմսոնը (հայտնի էր նաև  «Հոլանդական Թոմսոն» կեղծանվամբ) ծնվել է Հոլանդիայում, կրթությունը ստացել է Քլեր Հոլ քոլեջում, որտեղ 1587 թվականին ստացել է բակալավրի աստիճան և նույն թվականին ընտրվել քոլեջի անդամ։ 1591 թվականին սկսել է ուսուցումը Մագիստրոսի աստիճանի համար, իսկ 1596 թվականի հուլիսի 1-ին Օքսֆորդում դարձել է այդ աստիճանի անդամ։ Եպիսկոպոս Լանկելոտ Անդրյուս  անգլ.՝ Lancelot Andrewes-ն նրան ներկայացրել է Քեմբրիջշիրին անգլ.՝ Cambridgeshire, Սնեիվելի (անգլ.՝ Snailwell) ռեկտորին։ Ռիչարդը ընտրվել է Աստվածաշնչի թարգմանիչներից մեկը։ Եղել է այն ընկերության անդամներից մեկը՝ ում հանձնարարված է եղել  Հին Կտակարանի «Ծննդոցից» թարգմանել «Թագավորներ» երկրորդ գիրքը։ Թոմաս Ֆառնաբին նշում է, որ Թոմսոնը որոշ ժամանակ ապրել է Սըր Ռոբերտ Քիլիգրյուի (անգլ.՝  Sir Robert Killigrew) խնամակալության տակ և եղել է ռազմական մեծ թարգմանիչ։ 
Հենրի Հիքմանը (անգլ.՝ Henry Hickman) նրան անվանել է «Ռազմական մեծ գործիչ», իսկ Պրինան նկարագրում է որպես «Անգլո-Հոլանդացի խառնակիչ», ով հազվադեպ էր մեկ գիշեր պառկած մնում։ Մյուս կողմից՝ Ռիչարդ Մոնտուգինը, որն ավելի լավ էր ճանաչում Ռիչարդին, ասում է, որ նա «Ամենահիշարժան բանասերն» էր և «ավելի լավ ճանաչում է ունեցել Իտալիայում, Ֆրանսիայում, Գերմանիայում, քան հայրենիքում»։ Թաղվել է Սուրբ Էդվարդի Քեմբրիջում, հունվարի 8-ին՝ 1613 թվականին։


== Ստեղծագործություններ ==
Elenchus Refutationis Pro … Episcopo Eliense adversus Martinum Becanum Jesuitam, authore Richardo Thomsonio Cantabrigiensi, London, 1611
Diatriba de Amissione et Intercisione Gratiæ et Justificationis, Leyden, 1616 and 1618.


== Ծանոթագրություններ ==


== Արտաքին հղումներ ==
Ռիչարդ Թոմսոնի թղթակցությունները  EMLO կայքում
CC քսուք

CC (կամ CCC) քսուք, կոսմետիկ միջոց դիմահարդարման համար, տոնային քսուքի տեսակներից։
Կատարում է հետևյալ գործառույթները՝ խոնավացում, թեթև ծածկույթ և դեմքի գույնի հիմնական ուղղում։


== Նկարագրություն ==
«CC քսուք» տերմինը որոշ բրենդների կողմից վերծանվում է որպես Color Control cream կամ Color Correcting cream: BB-ն և CC քսուքները երանգավորված խոնավեցնող միջոցներ են, որոնք պարունակում են արևապաշտպան միջոցներ։ Տերմինը չունի գիտական սահմանում, BB քսուքի և CC քսուքի միջև տարբերության քանակական հիմք չկա՝ այդ երկու տեսակների տարբերությունները կարող են տարբերվել բրենդից բրենդ։ BB-ի և CC քսուքների միջև սկզբունքային տարբերությունն այն է, որ BB-ն տոնային միջոցների բարելավված տարբերակ է, իսկ երկրորդը՝ ուժեղացված սրբագրիչներ՝ տոնային էֆեկտով։
Ծածկույթները կարող են տարբեր լինել, տարբեր բրենդերի և տարբերությունները հաճախ նվազագույն՝ համեմատած BB քսուքի հետ։ Որոշ կանայք օգտագործում են դրանք որպես պրայմերներ, այլ ոչ թե որպես տոնային քսուքներ։
CC քսուքը նախկին արտադրանքի՝ BB քսուքի, առավել կատարելագործված տարբերակն էր։ Դրանցից առաջինը ստեղծվել էր Գերմանիայում, իսկ նորացված տարբերակը՝ Հարավային Կորեայում։ Տեխնոլոգիան առաջարկվել է ոլորտի առաջատար Ճապոնիայի գիտնականների կողմից, և զարգացած է կորեական արտադրողների կողմից։ Քսուք BB-ն (Blemish Balm) ի սկզբանե մշակվել է Գերմանիայում և վերջին տարիներին հայտնի է դարձել Ասիայում, հատկապես Հարավային Կորեայում, ինչպես նաև Եվրոպայում և Հյուսիսային Ամերիկայում։


== Պատմություն ==
Առաջին տոնային միջոցը, որը ներկայանում է որպես CC քսուք, ստեղծվել է 2010 թվականին Սինգապուրյան Rachel K., բրենդի կողմից, որի հիմնադիրը Ռաշել Կումն է՝ «Միսս Սինգապուր 2009»։ Այս պահին կոսմետիկ ընկերությունների մեծ մասը արտադրում է ինչպես BB-ն, այնպես էլ CC քսուքը, առանց 2016 թվականին շուկայի որևէ կոնկրետ առաջնորդի։


== Բաղադրություն ==
CC քսուքների հիմքը խնամող քսուքն է և երանգավորող պիգմենտը։


== Ծանոթագրություններ ==
Սերյակովշչինա

Սերյակովշչինա (ուկրաիներեն՝ Сіряківщина), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Սերյակովշչինա գյուղում բնակվում էր 20 մարդ։ Բնակչության խտությունը կազմում էր 93,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նանս Սորյա

Նանս Սորյա (ռուս.՝ Нанс-Сорья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոլոկովկա գետի աջ ափին՝ 7 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062170
Կոդը ըստ հիդրոլոգիական հետազոտության (ՌԴ) — 103006217
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սարիգյուղի բենթոնիտային կավերի հանքավայր

Սարիգյուղի բենթոնիտային կավերի հանքավայր, հանքավայր ՀՀ Տավուշի մարզում` Սարիգյուղից 3 կմ արևելք։ Տեղադրված Է վերին կավճի հրաբխանստվածքային շերտախմբերի մեջ։


== Բնութագիր ==
Հայտնի է հնագույն ժամանակներից, հետազոտվել է 1960 թվականին, շահագործվում է 1964 թվականից։ Ջրաջերմային հանքավայր Է՝ տեղաբաշխված 7 տեղամասերում։ Ներփակող ապարների հետ առաջացնում է 5-130 մ հաստությամբ շերտանման կամ ոսպնյակաձև կուտակներ։ Հանքակուտակները տեղադրված են տուֆաավազաքարերի վրա և ծածկված են նույն ապարներով, երբեմն՝ նաև կրաքարերով։ Բենթոնիտային կավերն առաջացել են տուֆերից, պորֆիրիտներից և դրանց սիլերից ու շտոկներից՝ ջրաջերմային լուծույթների ազդեցությամբ։


== Կազմություն ==
Կազմված են մոնտմորիլոնիտից, որի հետ խառնուրդի ձևով հանդիպում են սելադոնիտ և խառը թերթիկավոր սելադոնիտ-մոնտմորիլոնիտ, դաշտային սպաթ, քվարց, հրաբխային ապակի, ցեոլիթներ, ամֆիբոլիտներ և այլն։ Ծագումով և տարածականորեն այս հանքավայրի հետ կապված են ագաթի, մեղեսիկի, մանգանի հանքավայրերը։ Բենթոնիտային կավերն օգտագործվում են ժողովրդական տնտեսության տարթեր բնագավառներում (պողպատաձուլություն, նավթի, սննդի, քիմիական արդյունաբերություն և այլն)։ Հանքանյութը մշակվում է Իջևանի բենթոնիտային կավերի կոմբինատում (1996 թվականից՝ «Բենթոնիտ» ընկերություն)։
Բլինովո (գյուղ, Նովոդուգինսկի շրջան)

Բլինովո (ռուս.՝ Блиново), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շաղիկ

Շաղիկ (նախկին անվանումը` Ղարաբուլաղ),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից մոտ 30 կմ հյուսիս-արևմուտք, Արփի լճի հարավարևմտյան ափին։
Շաղիկ է վերանվանվել 1991 թ.-ի ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Շաղիկի մշտական բնակչությունը կազմել է 88, առկա բնակչությունը` 100 մարդ։ Նախկինում բնակեցված է եղել ադրբեջանցիներով, որոնք հեռացել են Ադրբեջան 1989 թ. հունվար-հունիսին։ Դրանց փոխարեն 1989-1990 թթ. գյուղում բնակություն են հաստատել Վրաստանի Նինոծմինդայի շրջանից և Բաղրամյանի շրջանի Դալարիկ գյուղից տեղափոխված հայեր։ 
Շաղիկի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ և երկրագործությամբ։


== Պատմամշակութային կառույցներ ==
Շաղիկում կա “Ոսկե ժամ” եկեղեցի, իսկ արևմտյան կողմում է գտնվում Հենաց բերդը։


== Տես նաև ==
Շաղիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Շաղիկ գյուղի էջը CAA կայքում Archived 2011-08-20 at the Wayback Machine.
Շաղիկ գյուղի մասին Armeniapedia.org կայքում
Նովոմարիևկա (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՆովոմարիևկաՆովոմարիևկա (ուկրաիներեն՝ Новомарївка), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Նովոմարիևկա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրձ

Ուրձ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բերիի գյուղաքաղաքից հյուսիս, Փերի գետի ստորին հոսանքի փախ կղմում։


== Բնակչություն ==
1893 թվականին ուներ 18 տուն հայ և 10 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործություն էր։


== Պատմամշակութային կառույցներ ==
Ուրձն ուներ Ս. Մինաս անունով եկեղեցի։ Գյուղի մոտ՝ Բոզթափա կոչված սարալանջի վրա կային հին եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Անձյո

Անձյո (ճապ. 安城市 Անձյո-սի) քաղաք Ճապոնիայում, տեղակայված է Այչի պրեֆեկտուրայի կենտրոնական մասում։  Այն հիմնադրվել է 1952 թվականի մայիսի 5-ին՝ համանուն բնակավայրին քաղաքի կարգավիճակ տալով։ Քաղաքը գտնվում է Օկաձակի հովտի կենտրոնում։ XX դարում Անձյոն վերածվել է ավտոմոբիլային արդյունաբերության կենտրոնի։
Անձյո քաղաքի տարածքը 86,01 կմ² է, բնակչությունը՝ 182 342 մարդ (2014 թվականի հունիսի 1), բնակչության խտությունը 2120,01 մարդ/կմ² է։


== Աշխարհագրություն ==
Անձյոն գտնվում է Այչի պրեֆեկտուրայում հարավում, Նագոյա քաղաքից մոտ 30 կմ հեռավորության վրա, Օկաձակի դաշտավայրի կենտրոնում, Յահագի գետի արևմտյան ափին։ 1-ին և 23-րդ ազգային երթուղին ապահովում է քաղաքով դեպի արևելք-արևմուտք հիմնական մուտքը։


== Ժողովրդագրություն ==
Ճապոնիայի մարդահամարի տվյալներով՝ Անձյոյի բնակչությունը վերջին 70 տարիների ընթացքում արագ աճել է։


=== Կլիմա ===
Անձյո քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում)։ Միջին տարեկան ջերմաստիճանը Անձյոյում 15.6 °C է։ Միջին տարեկան տեղումները 1576 մմ են, սեպտեմբերի հետ՝ որպես թաց ամիս։ Ջերմաստիճանը միջինից բարձր է օգոստոսին՝ 27,7 °C ջերմաստիճան, իսկ հունվարին ամենացածրը՝ 4,4 °C ջերմաստիճան։


== Տես նաև ==
Ճապոնիայի քաղաքների ցանկ


== Ծանոթագրություններ ==


== Արտաքին հղումներ ==
Официальный сайт(ճապոներեն)
Հելիում (ֆիլմ)

«Հելիում», 2014 թվականին արտադրված դանիական կարճամետրաժ դրամատիկական կինոնկար։ Ռեժիսոր՝ Անդերս Վալտեր։


== Սյուժե ==
Ալֆրեդը հիվանդանոցում գտնվող մի երիտասարդ տղա է, որը տառապում է չբացահայտված տերմինալի հիվանդությամբ։ Էնցոն, որը հիվանդանոցում պահակ է, աշխատանքի ընթացքում հանդիպում է Ալֆրեդին և երկուսն էլ ընկերանում են։ Էնցոն պատմում է Ալֆրեդին Հելիումից՝ Երկնքի գրավիչ այլընտրանքից, քանի որ Ալֆրեդը կարծում է, որ Դրախտը շատ ձանձրալի է։ Էնզոն Ալֆրեդին ասում է, որ Հելիում հասնելու համար նա թռչելու է օդային նավով, որը կիմանա նրան վերցնել իր կարմիր գնդակի շան պատճառով, որը Էնցոն արել է իր համար։
Ալֆրեդի հիվանդությունը վատանում է և նրան տեղափոխվում են մի բաժին, որի համար Էնցոն մուտք չունի։ Էնցոն թալանում է բաժին, բայց բռնում է  բուժքրոջ կողմից և արգելում է տեսնել Ալֆրեդին։ Երբ Ալֆրեդի վիճակը վատանում է, Էնզոն հետաքրքրվում է, թե արդյոք նա ավելի է վատացնում տղայի համար։ Նա բարձրաձայնում է այս մտահոգությունները մի բուժքրոջ մասին, ասելով. «Ես կերակրում եմ նրան»։ Նա համաձայն չէ և ասում է Էնցոյին «Դու նրան հույս ես տալիս»։
Ալֆրեդն ավելի է վատանում և նրան հասանելիություն չունենալով՝ Էնզոն գրում է «Պատմության վերջը», որպեսզի բուժքույրը կարդա դա։ Քանի որ բուժքույրը պատրաստվում է կարդալ Ալֆրեդի վախճանը ավարտելու մասին, նա փոխում է իր միտքը և փոխարենը փնթփնթում է Էնցոյի վրա բաժանմունքում, որպեսզի ինքը իրեն պատմի մնացածի մասին։
Երբ նա պատմում է պատմությունը, ֆիլմը անցնում է Ալֆրեդի տեսակետով։ Առանց երկխոսության՝ նա ամբողջովին հագնված անկողնուց դուրս է գալիս և գնում պատուհանի մոտ։ Նրան սպասում էր հսկա ինքնաթիռը։ Նա քայլում է երկարաձգված սանդուղքով հիվանդանոցից մինչև ինքնաթիռը։


== Դերերում ==
Պելե Ֆալկ Կրուսբեկը՝ որպես Ալֆրեդ։ Հոսպիտալացված երիտասարդ տղա՝ չբացահայտված տերմինալ հիվանդությամբ։
Կասպեր Քրամփը՝ որպես Էնցո։ Պահակ հիվանդանոցում։
Մարիջանա Յանկովիչը որպես բուժքույր։ Հոսպիտալում գտնվող բուժքույրը, ով պատասխանատու է Ալֆրեդի համար։


== Մրցանակներ ==


== Ծանոթագրություններ ==


== Արտաքին հղումներ ==
«Հելիում (ֆիլմ)»(անգլ.) ֆիլմը Internet Movie Database կայքում
Դրավոգրադ

Դրավոգրադ (սլովեներեն՝ Dravograd, գերմաներեն՝ Unterdrauburg), քաղաք և համայնք Սլովենիայի Կորոշկա երկրամասում (Region Koroška): Նույնանուն համայնքի վարչական կենտրոնն է։ Ընկած է Դրավա գետի ափին, նրա Մեժա վտակի գետաբերանի մերձակայքում։ 2017 թվականի հունվարի 1-ի տվյալներով բնակչության թվաքանակը եղել է 3 134 mieszkańców:  Քաղաքից հյուսիս տարածվում է Կոշենյակ-Վելկա (Košenjak-Velka) ազգային պարկը։ Բնակավայրից ոչ հեռու՝ Դրավա գետի ջրերն աշխատեցնում են 26,2 մեգավատտ հզորությամբ հիդրոէլեկտրակայանը, որը կառուցվել է Երկրորդ համաշխարհային պատերազմի տարիներին, ռուս ռազմագերիների ճիգ ու ջանքով, ապա ռմբահարվել դաշնակիցների օդուժի կողմից, հետագայում վերականգնվել ու վերակառուցվել; Հիդրոէլեկտրակայանի ամբարտակի շնորհիվ առաջացած արհեստական լիճը ներառվել է համաեվրոպական բնապահպանական Natura 2000 ծրագրում։


== Պատմամշակութային հուշարձաններ ==
Հին քաղաքի՝ Գրադ Դրավոգրադի (Ունտերտրաուբուրգի) ավերակները, որոնք ընկած են ներկայիս քաղաքի մերձակա բլրի վրա
Հին քաղաքամասը
Սուրբ Վիդա ուղղափառ եկեղեցին (կառուցվել է 1167–1171 թվականներին)
Սուրբ Հովհաննես Ավետարանիչ ուղղափառ եկեղեցին


== Պատկերասրահ ==

		
		
		
		
		


== Քաղաքին առնչված անվանի անձինք ==
Եվա Բոտո - երգչուհի
Բոշտյան Նախբար - պրոֆեսիոնալ բասկետբոլիստ
Անդրեյ Պեչնիկ - պրոֆեսիոնալ ֆուտբոլիստ
Նեյց Պեչնիկ - պրոֆեսիոնալ ֆուտբոլիստ
Մարիան Պուշնիկ - նախկին ֆուտբոլիստ, մարզիչ
Անտոն Վոգրինեց - սլովենցի աստվածաբան


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը
Չալեք (Ջուլամերկի գավառ)

Չալեք, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Ջուլամերկ քաղաքից 3 կմ հյուսիս-արևմուտք, հարթ գետահովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քարե քաղաք Կուկլիցա

Քարե քաղաք Կուկլիցա կամ Տիկնիկների հովիտ — յուրատիպ բնական լանդշաֆտ, որն իր մեջ է ընդգրկում 120-ից ավելի բնական ծագման քարե սյուներ Մակեդոնիայի հյուսիսում Կրատովո համայնքի Կուկլիցա գյուղում։
Քարե քաղաքն ընկած է Կրատովոյից 8 կմ դեպի հյուսիս-արևմուտք, Կրիվա գետի ափի հովտում։ Քարե ֆիգուրաներով շրջանը գտնվում է ծովի մակարդակից 415-420 մետր բարձրության վրա, տարածվում է մոտ 0,3 կմ²։ Ֆիգուրաները, որոնք հիշեցնում են մարդիկ կամ տիկնիկներ (որտեղից՝«Տիկնիկների հովիտ» անվանումը) ունեն տարբեր մեծություններ, տարբերվում են բարձրությամբ և տեսքով։ Ամենանշանավորները համարվում են երկու իրար կողքի կանգնած խոշոր ֆիգուրաները՝ անվանված ժողովրդի կողմից «Հարս ու փեսա»։
Գոյություն ունեն այդ հողերում քարե սյուների հայտնվելը բացատրող մի քանի լեգենդ։ Նրանցից ավելի հայտնի է տղամարդու մասին լեգենդը, որը չէր կարողանում ընտրել երկու կանանցից մեկին, ում հետ կամուսնանար։ Եվ արդյունքում որոշում է ամուսնանալ միանգամից երկուսի հետ՝ նշանակելով երկու պսակադրությունը մեկ օրում։ Արդյունքում հարսնացուներից մեկը գնում է դիտելու մյուս հարսանիքը և բռնում ամուսնուն ուրիշ հարսնացուի հետ։ Բարկացած կինը անիծում է երկուսին էլ, և հարսանիքի բոլոր մասնակիցները դառնում են քարեր։ Ըստ մյուս լեգենդի՝ ինչ-որ ժամանակ այդ հողերը անապատային են եղել, և երբ պատերազմի ժամանակ անցել են զորքեր, օդի սաստիկ անբարենպաստ ջերմաստիճանից վերածվել են քարերի։ Ըստ տեղացիների խոսքերի՝ ամեն 5-6 տարին մեկ հովտում առաջանում են նոր քարեր։
Անցկացված գիտական հետազոտությունները բացատրում են քարե սյուների գոյացման պատճառը, դրանք առաջանում են վերջին 100 հազար տարիների Գոլոցեն դարաշրջանի կոռոզիոն պրոցեսներով։ Նրանց գոյացման հիմնական գործոնը այստեղի հրաբխային հանքաշերտերի քամահարումն է։ Դա հնարավոր է դարձել նրանով, որ մոտ 30 մլն տարի առաջ հիմքի փափուկ հրաբխային տուֆը վերևից ծածկվել է ամբողջական ամուր անդեզիտներով և իգնիմբրիտներով։ Ամբողջ Բալկաններում կան չորս տեղանքներ նման այս բնական անոմալիաներին, որոնցից երեքը ընկած են Մակեդոնիայի տարածքում և մեկը Սերբիայում՝ կոչված Սատանի քաղաք։


== Պատկերասրահ ==

		
		
		


== Հղումներ ==
За земјените пирамиди во Куклица (մակեդ.)
Епизода од серијалот „Истражи ја Македонија“ посветена на Куклица (մակեդ.)


== Ծանոթագրություններ ==
Ադդա գետի ճակատամարտ

Ադդա գետի ճակատամարտ, ճակատամարտ, որը տեղի է ունեցել 1799 թվականի ապրիլի 15-ից 28-ը Ռուսական կայսրության և նրա դաշնակից Ավստրիական կայսրության և Ֆրանսիայի միջև։ Այս ճակատում ավստրո-ռուսական զորքերը գլխավորում էր նշանավոր հրամանատար Ալեքսանդր Սուվորովը, իսկ Ֆրանսիայի ուժերի հրամանատարը Ժան Վիկտոր Մորոն էր։ Այս ճակատամարտը առաջին խոշոր հաղթանակն էր իտալական քարոզարշավի դեմ։
Ճակատամարտի սկիզբը դրվեց այն ժամանակ երբ ռուս-ավստրիական բանակի հրամանատար Ալեքսանդր Սուվորովի ուժերը գրավեցին իտալական Բրեշիա և Բերգամո քաղաքները։ Ֆրանսիական ուժեր ուղարկվեցին ռուսական առաջխաղացումը կանխելու համար և Հյուսիսային Իտալիայի Ադդա գետի մոտ տեղի ունեցավ խոշոր ճակատամարտ։
Ռուսական և Ավստրիական կայսրության զորքերը հեշտությամբ ջախջախեցին Ֆրանսիական բանակի զինվորներին և հաղթանակ տարան ճակատամարտում։ Ճակատամարտի վերջակետը դրվեց Միլանում։ Ռուսական զորքերը Միլանում հեռացան Ավստրիայի զորքերից և ճակատամարտը ավարտվեց։


== Գրականություն ==
Eggenberger, David. An Encyclopedia of Battles. New York: Dover Publications, 1985. ISBN 0-486-24913-1
Smith, Digby. The Napoleonic Wars Data Book. London: Greenhill, 1998. ISBN 1-85367-276-9


== Արտաքին հղումներ ==
The Austrians Advance by Enrico Acerbi
Д. Милютин. Сражение на р. Адда. 1799 г.
Реляция А. В. Суворова Павлу I о ходе военных действий, сражении на р. Адде и занятии Милана
Материалы о битве на реке Адда на сайте Militerra.com
Տիշև (գյուղ, Մալինի շրջան)

Անվան այլ կիրառումների համար տե՛ս՝ ՏիշևՏիշև (ուկրաիներեն՝ Тишів), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1928 թվականին։
2001 թվականի տվյալներով Տիշև գյուղում բնակվում էր 213 մարդ։ Բնակավայրը զբաղեցնում է 1684 կմ² տարածք։ Բնակչության խտությունը կազմում էր 126,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլկ շրջան (Կանզաս)

Անվան այլ կիրառումների համար տե՛ս՝ Էլկ շրջան (այլ կիրառումներ)Էլկ շրջան (անգլ.՝ Elk County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.678 կմ² է, բնակչությունը՝ 3.261 մարդ (2000 թ. տվյալներով)։ Շրջկենտրոնն է Հովարդ բնակավայրը։ Կազմավորվել է 1875 թ.։
Լեռնահովիտ (գյուղ, Լոռու մարզ)

Անվան այլ կիրառումների համար տե՛ս՝ Լեռնահովիտ (այլ կիրառումներ)Լեռնահովիտ (նախկին անվանումը` Ղարաքիլիսա),
գյուղ Հայաստանի Հանրապետության Լոռու մարզի Տաշիրի տարածաշրջանում՝ Տաշիր քաղաքից մոտ 8 կմ հյուսիս-արևելք։ Վերանվանվել է Լեռնահովիտ 1978 թ. հունվարի 25-ին։ Բարձրությունը ծովի մակարդակից կազմում է 1650 մետր։ 2017 թվականից մտնում է Տաշիր համայնքի կազմի մեջ։
Գյուղում գործում է միջնակարգ դպրոց, որի կառուցումը ֆինանսավորել է Տաշիր գրուպը, որի ղեկավար Սամվել Կարապետյանը հենց այդ գյուղում է ծնվել։ Գյուղում գործում է նաև մանկապարտեզ։ Գյուղն ամբողջությամբ ասֆալտապատված է։
Գյուղը հիմնադրվել է 1822-1823 թվականներին և կոչվել Ղարաքիլիսա։ Գյուղի բնակիչները գաղթել են Մուշից և Էրզրումից։


== Բնակչություն ==
Ըստ ՀՀ 2011 թ. մարդահամարի արդյունքների` Լեռնահովիտի մշտական բնակչությունը կազմել է 1302, առկա բնակչությունը` 1028 մարդ, բնակչության փոփոխությունը ժամանակի ընթացքում` ստորև.


== Կլիմա ==
Կլիման բարեխառն է, ձմեռը երկարատև ու ցրտաշունչ, ամառը՝ զով։


== Տնտեսություն ==
Գյուղատնտեսական նշանակության հողերը՝ 1716,7 հա, որից՝ 707,9 հա վարելահող, 176,4 հա խոտհարք, 783,9 հա արոտ։
Բնակիչները հիմնականում զբաղվում են անասնապահությամբ, ցորենի, գարու, կարտոֆիլի, կաղամբի և այլ բանջարաբոստանային կուլտուրաների արտադրությամբ։


== Պատմամշակութային կառույցներ ==

Լեռնահովիտում առկա է մեկ գերեզմանոց, մեկ եկեղեցի և միջնադարյան գյուղատեղի։ Գյուղից հարավ-արևելք գտնվում է բրոնզեդարյան բնակատեղի, իսկ հարավ-արևմուտքում է գտնվում «Մամուռդոշ» ամրոցը։
Գյուղում և շրջակայքում պահպանվել են «Զարգարաքենդ» գյուղատեղին, եկեղեցի (12-13 դարեր), գերեզմանոցներ (12-19 դարեր)։


== Ծանոթագրություններ ==
Բիբոնա

Բիբոնա  (իտալերեն՝ Bibbona), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 3211 մարդ (2008 թվականի տվյալներով)։ Բնակչության խտությունը՝ 49 մարդ/կմ²։ Տարածքը՝ 66 կմ²։ Փոստային ինդեքս՝ 57020։ Հեռախոսային կոդ՝ 0586։
Բնակավայրի հովանավորն է Բարդուղիմեոս առաքյալը։


== Ժողովրադգրություն ==
Բնակչության աճը։


== Կոմունային վարչակազմ ==
Հեռախոսահամար։ 0586 672111
Էլեկտրոնային հասցե։ info@comune.bibbona.li.it
Գլխավոր կայք։ http://www.comune.bibbona.li.it/


== Քույր քաղաքներ ==
 Ֆրանսիա Մարտիյկա (Ֆրանսիա, 2004)


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արդուկով կինը

«Արդուկով կինը» (ֆր.՝ La repasseuse), իսպանացի ու ֆրանսիացի նկարիչ Պաբլո Պիկասոյի նկարներից՝ նկարված 1904-ին՝ երկնագույն շրջանի վերջում։ Ցուցադրվում է Նյու Յորքի Սողոմոն Գուգենհայմի թանգարանում։ Չափը ' 116,2 x 73 սմ։


== Պատմություն և նկարագրություն ==

«Արդուկով կինը» կտավը գրվել է այն ժամանակ, երբ Պիկասոն ընդամենը 22 տարեկան էր։ Նա վերջնականապես տեղափոխվում է Փարիզ և բնակություն հաստատում Բատո Լավուար քաղաքում գտնվող Ռավինյան փողոցում։ Չնայած շենքում էլեկտրականության բացակայությանը՝ նկարիչը գերադասում էր աշխատել գիշերը։ Նա նավթի լամպ է գնում և մինչև 1909 թվականը աշխատանքների մեծ մասը ստեղծում իր գլխավերևում կախված լամպի լույսի ներքո։ Ապրելով աղքատության մեջ՝ Պիկասոն հաճախ չի կարողանում իրեն թույլ տալ նավթ գնել։ Այդ ժամանակ նա մոմ է գնում և աշխատում մոմի լույսի տակ։
Նկարի վրա պատկերված է մի երիտասարդ կին, որը թեքված է է սեղանի վրա և սպիտակեղեն է արդուկում։ Մազերն ընկել են դեմքի վրա, և նա շատ հոգնած տեսք ունի։ Կինը ջանասիրաբար արդուկում է կտորը՝ համակերպվելով իր առօրյա գոյության հետ։ Նրա դեմքի և մարմնի ուրվագծերի արհեստական երկարությունը հիշեցնում են Էլ Գրեկոյի նկարների ոճը, որով Պիկասոն չէր դադարում հիանալ։ Կնոջ կերպարը ներկված է գորշ երանգներով, ինչը դիտողի մոտ խղճահարություն է առաջացնում նրա հանդեպ։
Նկարի համար բնորդ է ծառայել Մարգոն։ Նա Մոնմարտրում գտնվող «Ճարպիկ նապաստակ» կաբարեի սեփականատիրոջ դուստրն էր, որտեղ հաճախ հավաքվում էին Պիկասոն ու իր ընկերները։ Հետագայում Մարգոն դարձել է Պիկասոյի ևս մի քանի նկարի բնորդուհին։
1913 թվականին Մյունխենի Թանհաուզերի «Ժամանակակից արվեստի պատկերասրահում» ներկայացվել է Պաբլո Պիկասոյի աշխատանքների առաջին խոշոր հետահայաց ցուցահանդեսը, որում տեղ է գտել «Արդուկով կինը» կտավը։
Ջասթին Թաննհաուզերը նկարն իր ողջ հավաքածուի հետ նվիրում է Գուգենհայմի թանգարանին։ 1978 թվականին նկարը վերջնականապես մտնում է հիմնադրամի մշտական հավաքածուի մեջ։

1989 թվականին ռենտգենյան հետազոտությունը ցույց է տվել, որ ներկի շերտի տակ կա ևս մեկ պատկեր։ Պիկասոն հաճախ է իր հին աշխատանքները խնայել, քանի որ այդ ժամանակ նրա նկարները հազվադեպ են վաճառվել, և նա ապրել է աղքատության մեջ։


== Ծանոթագրություններ ==